**บันทึกรายงานการประชุมสภาองค์การบริหารส่วนตำบลจางเหนือ**

**สมัยสามัญ สมัยที่ 1 ครั้งที่ ๑/๒๕61**

**วันที่ 15 เดือนกุมภาพันธ์ พ.ศ. ๒๕61**

 **ณ ห้องประชุมสภาองค์การบริหารส่วนตำบลจางเหนือ**

#### ผู้มาประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมคิด เครือสบจาง | ประธานสภาฯ | สมคิด เครือสบจาง |  |
| ๒ | นายวิรัตน์ วงค์แขม | รองประธานสภาฯ | วิรัตน์ วงค์แขม |  |
| ๓ | นายสามารถ แก้วหน่อ | สมาชิกสภา อบต. หมู่ ๑ | สามารถ แก้วหน่อ |  |
| 4 | นายประกฤติ กาวิชัย | สมาชิกสภา อบต. หมู่ ๑ | ประกฤติ กาวิชัย |  |
| 5 | นายสุบิน เปี้ยสาย | สมาชิกสภา อบต. หมู่ ๒ | สุบิน เปี้ยสาย |  |
| 6 | นายกมล นันกาวงศ์ | สมาชิกสภา อบต. หมู่ ๒ | กมล นันกาวงศ์ |  |
| 7 | นายอั๊ด ตันใจ | สมาชิกสภา อบต. หมู่ ๓ | อั๊ด ตันใจ |  |
| 8 | นายสุครฉัตรแก้วสืบ | สมาชิกสภา อบต. หมู่ ๓ | สุครฉัตรแก้วสืบ |  |
| 9 | นายสุวิทย์ บาลใจ | สมาชิกสภา อบต. หมู่ ๔ | สุวิทย์ บาลใจ |  |
| 10 | นายนฤนาท โคตรณรงค์ | สมาชิกสภา อบต. หมู่ ๕ | นฤนาท โคตรณรงค์ |  |
| ๑1 | นายวิเชียร นาทันเลิศ | สมาชิกสภา อบต. หมู่ ๕ | วิเชียร นาทันเลิศ |  |
| ๑2 | นายจำนงค์ต๊ะสิทธิ์ | สมาชิกสภา อบต. หมู่ ๖ | จำนงต๊ะสิทธิ์ |  |
| 13 | นายสุคนธ์ สุยะสืบ | สมาชิกสภา อบต. หมู่ ๖ | สุคนธ์ สุยะสืบ |  |
| ๑4 | นายทองดี หล้าวงศ์สืบ | สมาชิกสภา อบต. หมู่ ๗ | ทองดี หล้าวงค์สืบ  |  |
| **ผู้ไม่มาประชุม** |
|  |  - ไม่มี - |  |  |  |

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง จาคำมา | นายก อบต. | สว่าง จาคำมา |  |
| 2 | นางสาวฉัตรนภา ท้าวขว้าง | เลขานุการนายก อบต. | ฉัตรนภา ท้าวขว้าง |  |
| 3 | นายไพบูลย์ อิ่นแก้วน่าน | รองนายกอบต. | ไพบูลย์ อิ่นแก้วน่าน |  |
| 4 | นายเหรียญทอง คำเงิน | รองนายก อบต. | เหรียญทอง คำเงิน |  |
| 5 | นายสมาน เพ็งสว่าง | ปลัด อบต./เลขานุการสภาฯ | สมาน เพ็งสว่าง |  |
| 6 | นายธนภูมิ โถสุวรรณ์ | ผู้อำนวยการกองช่าง | ธนภูมิ โถสุวรรณ์ |  |
| 7  | นางสาวมาลัย ยาวิเคียน | ผู้อำนวยการกองคลัง | มาลัย ยาวิเคียน |  |

- 2 –

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 8 | นางสาวสุพัตรา มาดหมาย | ผู้อำนวยการกองการศึกษา | สุพัตรา มาดหมาย |  |
| 9 | นายโสภณ โลมาแจ่ม | หัวหน้าสำนักปลัด | โสภณ โลมาแจ่ม |  |
| 10 | นางสาวสุวรินทร์ กุณวงค์ | นักวิเคราะห์นโยบายและแผน | สุวรินทร์ กุณวงค์ |  |
| 11 | นางสาวเขมวรรณ ใจคำลือ | เจ้าพนักงานธุรการ | เขมวรรณ ใจคำลือ |  |
| 12 | นางวิมล วงศ์เจริญทัศน์ | ครูโรงเรียนกอรวกพิทยาสรรค์ | วิมล วงศ์เจริญทัศน์ |  |
| 13 | นายพรชัย ธิอินโต | ครูโรงเรียนบ้านทาน | พรชัย ธิอินโต |  |
| 14 | นายสมนึก เครือสบจาง | ผู้ช่วยผู้ใหญ่บ้าน ม.6 | สมนึก เครือสบจาง |  |
| 15 | นายประโยชน์ ท้าวขว้าง | ผู้ช่วยผู้ใหญ่บ้าน ม.2 | ประโยชน์ ท้าวขว้าง | แทนกำนัน |
| 16 | นายนัฐพงษ์ แสนคำวงศ์ | ผอ.รพ.สต.บ้านทาน | นัฐพงษ์ แสนคำวงศ์ |  |
| 17 | นายสมัคร ขันคำนันต๊ะ | นักพัฒนาชุมชน | สมัคร ขันคำนันต๊ะ |  |
| 18 | นายวีรพงษ์ ศรีวิลัยนุรักษ์ | ผอ.รพ.สต.กอรวก | วีรพงษ์ ศรีวิลัยนุรักษ์ |  |

- 3 -

**เริ่มประชุมเวลา 09.3๐ น.**

บัดนี้ได้ถึงเวลาประชุมและสมาชิกสภา อบต. มาครบองค์ประชุมแล้ว ขอเชิญสมาชิกสภาองค์การบริหารส่วนตำบลจางเหนือ , คณะผู้บริหารและผู้เกี่ยวข้องเข้าห้องประชุม ครบองค์ประชุม นายสมคิด เครือสบจาง ประธานสภาองค์การบริหารส่วนตำบลจางเหนือ จุดเทียนธูปบูชาพระรัตนตรัย จากนั้นกล่าวเปิดประชุมและประธานสภาฯ ดำเนินการประชุมตามระเบียบวาระ ดังนี้

**ระเบียบวาระที่ ๑** **เรื่องที่ประธานจะแจ้งต่อที่ประชุม**

**ประธานสภาฯ** - เนื่องจากการประชุมครั้งนี้ ยังไม่มีเลขานุการสภา ทำหน้าที่ ซึ่งตามระเบียบกระทรวงมหาดไทยว่าด้วยการประชุมสภา ข้อ 19 กำหนดว่าในการประชุมสภาท้องถิ่นหรือมีแต่ไม่อยู่ หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ให้สภาฯ เลือกสมาชิกสภาหรือข้าราชการพนักงานองค์กรปกครองส่วนท้องถิ่นนั้น คนหนึ่งเป็นผู้ปฎิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำความในข้อ 13, ข้อ 26 วรรค 2 มาใช้บังคับโดยอนุโลม จึงขอให้ที่ประชุมเลือกเลขานุการสภาชั่วคราวด้วยครับ

**นายกมล นันกาวงค์ ผมขอเสนอนายสมาน เพ็งสว่าง ปลัด อบต.จางเหนือ ครับ**

(สมาชิกสภา อบต. ม.2) มีผู้รับรอง 2 คน ได้แก่ นายทองดี หล้าวงค์สืบ และนายสุบิน เปี้ยสาย

**ประธานสภาฯ** - จะมีท่านใดเสนอใครอีกหรือไม่ ถ้าไม่มีก็ถือว่าปลัด ได้รับเลือกให้เป็นเลขานุการสภาชั่วคราว ในการประชุมคราวนี้ โดยปฏิบัติหน้าที่ในการประชุมจนกว่าจะมีการเลือกเลขานุการสภา อบต.จางเหนือ แทนตำแหน่งที่ว่าง

**ประธานสภาฯ -** แจ้งให้เลขานุการสภาชั่วคราวดำเนินการต่อ

**ระเบียบวาระที่ 1** 1. มาตรฐานคุณธรรมจริยธรรมผู้บริหาร/ข้าราชการ/พนักงานจ้าง

 2. โครงการบัตรสวัสดิการแห่งรัฐตามโครงการไทยนิยมซึ่งจะมีการออกมาทำความเข้าใจให้ประชาชนทราบ ในวันที่ 21 ก.พ. 2561 ที่หน้าวัดนาแช่ ขอให้สมาชิกไปร่วมฟังกันครับ โดยในวันนั้นจะมีโครงการอำเภอเคลื่อนที่มาร่วมด้วย

 3. โครงการปลูกป่าเศรษฐกิจ โดยสำนักทรัพยากรป่าไม้ที่ 3 จังหวัดลำปาง จะได้มาจัดอบรมให้กับราษฎรผู้ที่มีความประสงค์จะเข้าร่วมโครงการในวันที่ 22 กุมภาพันธ์ 2561 ที่ห้องประชุม อบต.จางเหนือ โดย อบต.จะมีหนังสือเชิญผู้เข้าร่วมโครงการและส่งรายชื่อผู้เข้าร่วมโครงการ ในวันที่ 19 กุมภาพันธ์ 2561 นี้

**ที่ประชุม รับทราบ**

**ระเบียบวาระที่ ๒** **เรื่องรับรองรายงานการประชุมครั้งที่ผ่านมา**

**ประธานสภาฯ** - แจกสำเนาบันทึกรายงานการประชุมสภาองค์การบริหารส่วนตำบลจางเหนือ สมัย

 สามัญ สมัยที่ 4 ครั้งที่ 1/๒๕60 เมื่อวันพุธ ที่ 11 เดือน ตุลาคม พ.ศ. ๒๕60

ให้พิจารณาก่อนล่วงหน้าแล้ว หากมีผู้ใดต้องการแก้ไขก็ขอเชิญ

**ประธานสภาฯ**  - ถ้าไม่มีแก้ไขอะไรแล้ว ผมขอมติรับรองรายงานการประชุม

**มติที่ประชุมฯ** - มีมติเป็นเอกฉันท์ จำนวน ๑3 ท่าน รับรองบันทึกรายงานการประชุม

- 4 -

**ระเบียบวาระที่ 3 กระทู้ถาม**

* ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2547 แก้ไขเพิ่มเติม (ฉบับที่ 2) พ.ศ. 2554 สมาชิกสภาท้องถิ่นจะต้องยืนล่วงหน้าเป็นหนังสือ เมื่อสมาชิกสภาฯ ไม่ได้ยืนเสนอล่วงหน้าเป็นหนังสือจึงไม่มีกระทู้ถาม

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

- ไม่มี –

**ระเบียบวาระที่ 5** **เรื่องที่เสนอใหม่**

5.1 การคัดเลือกเลขานุการสภาแทนตำแหน่งว่าง

**ประธานสภาฯ** - ที่ผ่านมา ปลัด อบต.เป็นเลขานุการสภา ขณะนี้ได้โอนย้ายไปอยู่ที่อื่นแล้วตำแหน่ง

เลขานุการสภาจึงว่างลง ดังนั้นเพื่อให้มีเลขานุการสภาทำหน้าที่แทนตำแหน่งที่ว่าง จึงขอให้สภาฯ ได้พิจารณาเลือกเลขานุการสภาแทนตำแหน่งที่ว่าง รายละเอียดขอเชิญ ปลัดนำเสนอต่อไปครับ

**นายสมาน เพ็งสว่าง** - ตามพระราชบัญญัติจัดตั้งฯ พระราชบัญญัติสภาตำบล และองค์การบริหารส่วนตำบล

(ปลัด อบต.จางเหนือ) พ.ศ. 2537 และแก้ไขเพิ่มเติมถึงปัจจุบัน มาตรา 57 กำหนดให้สภา อบต. เลือกปลัด อบต. หรือสมาชิกสภา อบต. คนหนึ่งเป็นเลขานุการสภา ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่ม (ฉบับที่ 2) พ.ศ. 2554 ข้อ 8 วรรคหนึ่ง ข้อ 12 ข้อ 13 ข้อ 14 ข้อ 15 โดยเฉพาะข้อ 13 กำหนดให้เลือกเลขานุการสภาท้องถิ่น นำข้อ 12 ข้อ 8 วรรค 1 มาใช้บังคับโดยอนุโลม ดังนั้น จึงมีขั้นตอนการเลือก ดังนี้

**ขั้นตอน**

1. ให้สภา อบต. โดยสมาชิกสภาเลือกปลัด อบต.หรือสมาชิกสภาคนหนึ่งเป็นเลขานุการสภา อบต.
2. มีสมาชิกรับรองไม่น้อยกว่าสองคนในการเสนอแต่ละชื่อ
3. ให้สมาชิกสภาลงคะแนนจากชื่อที่ถูกเสนอ โดยเขียนชื่อตัวและชื่อสกุลของผู้ที่ถูกเสนอคนละหนึ่งชื่อ
4. เมื่อตรวจนับแล้วให้ประธานสภาประกาศคะแนนต่อที่ประชุมสภาผู้ที่ได้คะแนนสูงสุดเป็นผู้รับการเลือก ถ้าได้คะแนนสูงสุดเท่ากันหลายคน ให้เลือกใหม่เฉพาะคนที่ได้คะแนนเท่ากันโดยวิธีเดิม แต่ถ้าคะแนนสูงสุดเท่ากันอีก ให้ประธานสภาออกเสียงชี้ขาด
5. ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคนให้ถือว่าผู้นั้นได้รับเลือกเป็นเลขานุการสภา

**สำหรับหน้าที่ของเลขานุการสภา มีหน้าที่ดังนี้**

1. หน้าที่ตาม พรบ. มาตรา 57

- รับผิดชอบงานธุรการ

- จัดการประชุมสภา

- งานอื่นตามที่ประธานสภามอบหมาย

- 5 –

1. หน้าที่ตามระเบียบ ข้อ 19

**ข้อ 19 เลขานุการสภาท้องถิ่นมีหน้าที่ดังต่อไปนี้**

1. แจ้งนัดประชุมสภาท้องถิ่นตามคำสั่งของประธานสภาท้องถิ่น
2. ชี้แจงกฎหมาย ระเบียบ ข้อบังคับ ประกาศ คำสั่ง หนังสือสั่งการ หรือแนวทางปฏิบัติซึ่งเกี่ยวข้องกับกิจการขององค์กรปกครองส่วนท้องถิ่นต่อที่ประชุมสภาท้องถิ่น
3. ช่วยเหลือประธานสภาท้องถิ่นจัดทำระเบียบวาระการประชุมสภาท้องถิ่น
4. เชิญประธานสภาท้องถิ่นชั่วคราวปฏิบัติหน้าที่
5. จัดทำรายงานการประชุมสภาท้องถิ่น
6. เก็บรักษาข้อมูลข่าวสาร หรือเอกสารของสภาท้องถิ่น แต่จะเปิดเผยได้ต่อเมื่อได้รับอนุญาตจากประธานสภาท้องถิ่น
7. ช่วยเหลือประธานสภาท้องถิ่นในการควบคุมการนับคะแนนเสียง
8. ช่วยเหลือประธานสภาท้องถิ่นในการรักษาความสงบเรียบร้อยในสภาท้องถิ่น
9. หน้าที่อื่นตามที่กำหนดไว้ในระเบียบนี้หรือกระทำกิจการอื่นตามที่ประธานสภาท้องถิ่นมอบหมาย

**ประธานสภาฯ** - ตามข้อ 15 ให้นำวิธีการเลือกตาม ข้อ 8 ข้อ 12 ข้อ 13 โดยมีวิธีการเลือก

เช่นเดียวกับวิธีการเลือกประธานสภาฯ รองประธานสภาฯ ดังนั้น จึงขอให้สมาชิกสภาเสนอปลัด อบต. หรือสมาชิกสภาคนหนึ่งเป็นเลขานุการสภาครับ

**นายกมล นันท์กาวงค์** - เสนอปลัด เป็นเลขานุการสภาแทนตำแหน่งที่ว่าง

(สมาชิกสภา อบต. ม.2) โดยมีสมาชิกสภารับรอง 2 คน คือ นายทองดี หล้าวงค์สืบ และนายสุบิน เปี้ยสาย

 เป็นผู้รับรอง

**ประธานสภาฯ** - มีสมาชิกสภาท่านใดจะเสนออีกหรือไม่ครับ

**ที่ประชุม** - ไม่มีผู้ใดเสนอ

**ประธานสภาฯ** - ถ้าไม่มีก็ถือว่า นายสมาน เพ็งสว่าง ปลัด อบต. เป็นเลขานุการสภา ทั้งนี้เป็นไปตาม

 ข้อบังคับการประชุมสภา ข้อที่ 14 ซึ่งกำหนดว่าถ้ามีการเสนอชื่อผู้สมควรได้รับการ

 แต่งตั้งเพียงตำแหน่งละ 1 คน ให้ถือว่าผู้นั้นได้รับเลือก

 **5.2 คัดเลือกคณะกรรมการพัฒนา อบต. 4 ปี และคณะกรรมการติดตาม**

 **ประเมินผลแผน**

**ประธานสภาฯ -** คัดเลือกคณะกรรมการพัฒนา อบต. 4 ปี และคณะกรรมการติดตาม

 ประเมินผลแผน รายละเอียดขอเชิญเลขานุการสภาครับ

**เลขานุการสภา** - กระบวนการทำแผนมีคณะกรรมการอยู่ 3 ชุด ชุดแรก คณะกรรมการสนับสนุนการ

จัดทำแผนฯ มีปลัด อบต. เป็นประธานคณะกรรมการ มีนักวิเคราะห์นโยบายและแผนเป็นผู้ช่วยในการจัดทำแผน ชุดที่ 2 คณะกรรมการพัฒนา อบต. 4 ปี (ปี 2561 – 2564) มีนายก อบต. เป็นประธาน, ปลัด อบต. เป็นเลขานุการ ชุดสุดท้าย คณะกรรมการติดตามประเมินผลแผนพัฒนา อบต. , คณะกรรมการพัฒนา อบต. มีวาระการดำรงตำแหน่งคราวละ 2 ปี ขณะนี้ได้ครบวาระการดำรงตำแหน่งแล้ว ดังนั้น

- 6 -

ทำให้คณะกรรมการทั้ง 2 คณะว่างลง ซึ่งการคัดเลือกผู้แทนสภา อบต. ให้สมาชิกสภาคัดเลือก คณะกรรมการพัฒนา อบต. 4 ปี จำนวน 3 คน ก่อนครับ

**นายสุบิน เปี้ยสาย** - ผมขอเสนอ นายประกิต กาวิชัย

(สมาชิกสภา อบต.ม.2)

**นายนฤนาท โคตรณรงค์** - ผมขอเสนอ นายกมล นันกาวงค์

(สมาชิกสภา อบต.ม.5)

**นายสุคร ฉัตรแก้วสืบ** - ผมขอเสนอ นายทองดี หล้าวงค์สืบ

(สมาชิกสภา อบต.ม.3) มีผู้รับรอง คือ นายสุคร ฉัตรแก้วสืบ และนายวิรัตน์ วงค์แขม

**เลขานุการสภา** - ต่อไปคณะกรรมการติดตามประเมินผลแผน ขอเชิญสมาชิกสภาครับ

**นายอั๊ด ตันใจ** - ผมขอเสนอ นายวิรัตน์ วงค์แขม

(สมาชิกสภา อบต.ม.3) โดยมีนายสุวิทย์ บาลใจ และนายสุคร ฉัตรแก้วสืบ เป็นผู้รับรอง

**นายสุวิทย์ บาลใจ** - ผมขอเสนอ นายสุบิน เปี้ยสาย

(สมาชิกสภา อบต.ม.4) โดยมี นายจำนง ต๊ะสิทธิ์ เป็นผู้รับรอง

**นายวิเชียร นาทันเลิศ** - ผมขอเสนอ นายสุคนธ์ สุยะสืบ

(สมาชิกสภา อบต.ม.5) โดยมี นายนฤนาท โคตรณรงค์ เป็นผู้รับรอง

**ประธานสภาฯ** - เชิญเลขานุการสภา สรุปหน่อยครับ

**เลขานุการสภา - สรุปคณะกรรมการพัฒนา อบต. ประกอบด้วย**

นายสุบิน เปี้ยสาย เสนอ นายประกิต กาวิชัย

นายนฤนาท โคตรณรงค์ เสนอ นายกมล นันกาวงค์

นายสุคร ฉัตรแก้วสืบ เสนอ นายทองดี หล้าวงค์สืบ

 มีผู้รับรอง คือ นายสุคร และนายวิรัตน์ วงค์แขม

 คณะกรรมการติดตามและประเมินผลแผน ประกอบด้วย

 นายอั๊ด ตันใจ เสนอ นายวิรัตน์ วงค์แขม

 โดยมี นายสุวิทย์ บาลใจ และ นายสุคร ฉัตรแก้วสืบ เป็นผู้รับรอง

 นายสุวิทย์ บาลใจ เสนอ นายสุบิน เปี้ยสาย

 โดยมี นายจำนง ต๊ะสิทธ์ เป็นผู้รับรอง

นายวิเชียร นาทันเลิศ เสนอ นายสุคนธ์ สุยะสืบ

 โดยมี นายนฤนาท โคตรณรงค์ เป็นผู้รับรอง

**ประธานสภาฯ** - สมาชิกสภาท่านใดจะเสนอคนอื่นอีกหรือไม่หากไม่มีก็จะขอมติสภาเห็นชอบด้วย

 สมาชิกท่านใด เห็นสมควรคัดเลือกนายประกิต กาวิชัย, นายกมล นันกาวงค์ และ

นายทองดี หล้าวงค์สืบ เป็นคณะกรรมการพัฒนา อบต. 4 ปี และสมควรเลือกนาย วิรัตน์ วงค์แขม, นายสุบิน เปี้ยสาย และ นายสุคนธ์ สุยะสืบ เป็นคณะกรรมการประเมินผลแผน

- 7 -

**ที่ประชุม** มีมติเห็นชอบ ด้วยการยกมือ 13 เสียง เป็นเอกฉันท์ ประธานสภางดออกเสียง

**5.3 กำหนดสมัยประชุมประชุมสามัญ ประจำปี 2561 สมัยที่ 2, 3, 4**

 **และสมัยแรก ประจำปี 2562**

**ประธานสภาฯ** - ต่อไปเป็นวาระที่ 5.3 กำหนดสมัยประชุมสามัญ ประจำปี 2561 สมัยที่ 2, 3, 4

 และสมัยแรก ประจำปี 2562 ขอเชิญสมาชิกนำเสนอรายละเอียดหน่อยครับ

**นายทองดี หล้าวงค์สืบ** - ขอเสนอการกำหนดสมัยประชุมสภาสมัยสามัญประจำปี 2561 ดังนี้

(สมาชิกสภา อบต. ม.7) สมัยที่ 2 ระหว่างวันที่ 1 – 15 เมษายน 2561

สมัยที่ 3 ระหว่างวันที่ 1 – 15 สิงหาคม 2561 (อยู่ในระหว่างทำแผนฯ)

สมัยที่ 4 ระหว่างวันที่ 1 – 15 ตุลาคม 2561 (ปรับปรุงทบทวนแผนฯ)

สมัยแรกของปี พ.ศ. 2562 ระหว่างวันที่ 1 – 15 กุมภาพันธ์ 2562

**นายประกิต กาวิชัย** - กระผมเห็นด้วยกับที่ท่านทองดี หล้าวงค์สืบ นำเสนอเพราะสอดคล้องกับสถานการณ์(สมาชิกสภา อบต. ม.1) ที่ทำอยู่

**ประธานสภาฯ** - ขอมติที่ประชุมด้วยครับ สมาชิกท่านใดเห็นสมควรกำหนดสมัยประชุมสามัญ ประจำปี

 2561 (รายละเอียดที่กำหนด 3, รายละเอียดที่กำหนด 4) ตามที่สมาชิกสภากำหนดโปรด

 ยกมือขึ้น

**ที่ประชุม** มีมติเห็นชอบด้วยคะแนน 13 เสียง เป็นเอกฉันท์ ประธานสภางดออกเสียง

**5.4 แก้ไขเพิ่มเติมแผนพัฒนา อบต. 4 ปี (พ.ศ. 2561 – 2564)**

**ประธานสภาฯ** - ต่อไปเป็นการแก้ไขเพิ่มเติมแผนพัฒนา อบต. 4 ปี (พ.ศ. 2561 – 2564)

 (รายละเอียดตามเอกสารแนบท้าย) ซึ่งได้แจกให้สมาชิกสภาทุกท่านแล้ว ขอเชิญนายก

 อบต. นำเสนอรายละเอียดครับ

**นายสว่าง จาคำมา -** ปัจจุบันรัฐบาลมีนโยบายกระตุ้นเศรษฐกิจรากฐาน โดยให้กระทรวงมหาดไทยแจ้ง

(นายก อบต.จางเหนือ) มายังองค์กรปกครองส่วนท้องถิ่นใช้จ่ายเงินสะสม เพื่อกระตุ้นเศรษฐกิจโดยให้

 องค์กรปกครองส่วนท้องถิ่นนำเงินสะสมไปใช้จ่ายตามอำนาจหน้าที่ เพื่อแก้ไขปัญหาความ

 เดือดร้อนของประชาชนในกรอบ 10 ด้าน ได้แก่

1. ด้านโครงการพัฒนาโครงสร้างพื้นฐาน
2. การพัฒนาแหล่งน้ำเพื่ออุปโภคบริโภคและการเกษตร
3. ด้านการพัฒนาตลาดท้องถิ่น
4. ด้านการจัดการขยะมูล การรักษาความสะอาดในท้องถิ่น
5. ด้านการส่งเสริมคุณภาพชีวิต เช่น การจัดสิ่งอำนวยความสะดวกขั้นพื้นฐาน การส่งเสริมคุณภาพชีวิตผู้สูงอายุ สนับสนุนให้ผู้สูงอายุได้รับบริการขั้นพื้นฐานด้านสังคม, ด้านสาธารณสุขและคุณภาพชีวิต การส่งเสริมผู้ด้อยโอกาส เด็กกำพร้า ผู้พิการ
6. ด้านการศึกษา
7. ด้านการสนับสนุนการดำเนินงานตามหลักปรัชญาเศรษฐกิจพอเพียง
8. ด้านการสนับสนุนการท่องเที่ยวในเขตองค์กรปกครองส่วนท้องถิ่น
9. ด้านการบำรุงสนามกีฬา สถานที่พักผ่อนหย่อนใจ
10. ด้านการก่อสร้างหรือซ่อมแซมโครงสร้างพื้นฐานเศรษฐกิจที่องค์กรปกครองส่วนท้องถิ่นได้รับการถ่ายโอนจากส่วนราชการ โดยจะต้องรีบดำเนินการก่อหนี้ผูกพัน

- 8 -

ภายใน 4 เดือน ตั้งแต่วันที่ 21 ธันวาคม 2560 – 20 เมษายน 2561 นี้ เท่านั้น ที่ผ่านมาได้ไปประชาคมหมู่บ้านในแต่ละหมู่บ้านเรียบร้อยแล้ว โดยหมู่บ้านได้เสนอปัญหาความต้องการเพื่อแก้ไขปัญหาความเดือดร้อนมาเป็นจำนวนมาก บางโครงการยังไม่ได้อยู่ในแผน อบต. บางโครงการมีอยู่ในแผน อบต. ในปีอื่น ๆ ที่ไม่ใช่ปี 2561 จึงจำเป็นต้องปรับให้มีความสอดคล้องเข้ากับการใช้จ่ายเงินในปีงบประมาณ 2561 เพื่อที่จะให้ทันเวลาใช้จ่ายเงินที่ทางรัฐบาลกำหนด โครงการที่หมู่บ้านนำเสนอมาทั้งหมดนี้ได้ผ่านความเห็นชอบจากประชาคมตำบลแล้ว ตั้งแต่วันที่ 3 – 7 กุมภาพันธ์ 2561 รายละเอียดตามเอกสารที่แจกให้ทุกท่าน ขอเชิญปลัดนำเสนอรายละเอียดเพิ่มเติมครับ

**เลขานุการสภา** - เอกสารการแก้ไขเพิ่มเติมแผนพัฒนา อบต. 4 ปี (พ.ศ. 2561 – 2564) ตามเอกสารที่

แจกให้ทุกท่าน ผมจะอ่านไปที่ละโครงการในแต่ละปีดังนี้ จะให้สมาชิกสภาทุกท่านดูไปพร้อมกันครับ (รายละเอียดตามเอกสารแนบท้ายบันทึกนี้)

- หมู่ที่ 4 และ หมู่ที่ 5 ขอเครื่องออกกำลังกาย รวมเป็นเงิน จำนวน 400,000.- บาท (สี่แสนบาทถ้วน) ซึ่งโครงการดังกล่าวจะได้นำมาใช้จ่ายเงินสะสมตามนโยบายรัฐบาลต่อไปสำหรับโครงการรวมถึงการจัดหาครุภัณฑ์ในปี 2561, 2562, 2563 และ 2564 ที่เหลือปรากฏตามเอกสารที่แจกให้ทุกท่านแล้วครับ

**นายวิรัตน์ วงแขม** - โครงการโรงเรียนบ้านทาน ติดตรงไหนครับ ขอให้ชี้แจงด้วย

(ส.อบต. หมู่ 4)

**นายสุบิน เปี้ยสาย** - โครงการของหมู่ 2 ขอแก้ไขเป็นสายทุ่งแช่ ในโครงการที่ 6, สายที่ 7 แก้ไขเป็นสายไป

(ส.อบต. หมู่ 2) อ่างเก็บน้ำห้วยแหน

**นายนฤนาท โคตรรณรงค์** - ขอให้อธิบายว่างบของบ้านทานทำไมถึงไม่เอาไปทำถนนหนทาง แทนที่จะไปซื้อ

(ส.อบต. หมู่ 5) เครื่องออกกำลังกาย

**นายประกฤติ กาวิชัย** - สายโรงเรียนบ้านปงแท่น ขอให้ปรับถนนให้สิ้นสุดของถนน ปรับให้สิ้นสุดซอย ขาดอีก

(ส.อบต. หมู่ 1) 20 เมตร

**ประธานสภาฯ** - ท่านใดจะแก้ไขโครงการอีกหรือไม่ ถ้าไม่มีขอเชิญนายกตอบคำถามครับ

**นายสว่าง จาคำมา** - โครงการของหมู่ที่ 4 และ 5 ที่ไม่เอาไปทำถนนเนื่องจากพื้นที่ดังกล่าวติดป่าสงวน

(นายก อบต.จางเหนือ) สำหรับโครงการของหมู่ที่ 1 สายโรงเรียนปงแท่น ที่ขาดอีก 20 เมตร เป็นพื้นที่ติดป่าจึงก่อสร้างให้สิ้นสุดสายไม่ได้

**นายพรชัย ธิอินโต** - สนามของโรงเรียนบ้านทานของบประมาณจาก อบต.ไปปรับปรุง ซ่อมแซมได้หรือไม่

(ครูโรงเรียนบ้านทาน)

**นายธนภูมิ โถสุวรรณ** - ขอชี้แจงเรื่องโรงเรียนบ้านทาน ทางโรงเรียนได้รับการอนุมัติจากรัฐมนตรีเรียบร้อย

(ผอ.กองช่าง) แล้วว่าทางโรงเรียนจะใช้พื้นที่ตรงนั้น ทำอะไรก็ได้ (โดยได้รับอนุมัติจากทรัพยากรธรรมชาติและสิ่งแวดล้อม) แต่ทาง อบต.จะเข้าไปทำอะไรไม่ได้เนื่องจากเขาไม่ได้อนุมัติให้ อบต.

- 9 –

**เลขานุการสภาฯ** - ขออธิบายเสริมโครงการของ ม.4, ม.5 (ของนายก) จากการไปประชาคมบ้านทานชาวบ้านเสนอขอเครื่องออกกำลังกายเนื่องจากถนนติดพื้นที่ป่า จึงใช้เวลาในการขออนุญาตใช้พื้นที่ป่า จึงไม่ทันกับการใช้งบประมาณในปีนี้ ให้ทันภายในวันที่ 20 เมษายน 2561

- สำหรับสนามโรงเรียนบ้านทาน ทางโรงเรียนสามารถของบจากที่อื่นไปทำเองได้ เช่น กฟผ., กองทุนพัฒนารอบโรงไฟฟ้า แต่ถ้าให้ อบต. ทำ อบต.ก็ต้องอนุญาตเหมือนกัน

- สำหรับโครงการสร้างถนนของหมู่ 1 บ้านปงแท่น ระยะทาง 80 เมตร อีก 20 เมตร ติดพื้นที่ป่า ไม่ได้ขออนุญาตป่าไม้ จะเกิดปัญหาโดนเรียกเงินคืนเมื่อ สตง. มาตรวจครับ

**ประธานสภาฯ** - สมาชิกท่านใดจะมีความคิดเห็น จะแก้ไขเพิ่มเติมก็เสนอมาได้ครับ สมาชิกท่านใดมีเห็นด้วยกับการแก้ไขเพิ่มเติมแผนพัฒนา อบต. 4 ปี (พ.ศ. 2561 – 2564) ตามเอกสารที่แจกให้ โปรดยกมือขึ้นครับ

**ที่ประชุม** - มีมติเห็นชอบด้วยคะแนน 13 เสียง เป็นเอกฉันท์ ประธานสภางดออกเสียง

**ประธานสภาฯ**  - ขอพักการประชุมสภาไว้ก่อนชั่วคราว เพื่อรับประทานอาหารกลางวัน ช่วงบ่ายจะ

ประชุมต่อในวาระต่อไปครับ

**ระเบียบวาระที่ 6 เรื่องอื่น ๆ (ถ้ามี)**

**ประธานสภาฯ** - ท่านสมาชิกท่านใดมีเรื่องอะไรจะเสนอเชิญที่ละหมู่บ้าน ขอเชิญ หมู่ที่ 1 ก่อนครับ

**นายประกฤติ กาวิชัย** - เรื่องที่ 1 ติดตามการขยายไฟฟ้าสาธารณะแรงต่ำ หมู่ที่ 1 ในงบประมาณ ตาม

(ส.อบต. หมู่ 1) ข้อบัญญัติ ปี 2560 ซึ่งได้ทำเบิกตัดเงินอุดหนุนไปแล้ว ตอนนี้เห็นเอาเสาไฟฟ้ามาลงทิ้งไว้แล้วไม่ได้ดำเนินการอะไร ขอให้ติดตามด้วยครับ

เรื่องที่ 2 ถนนสายปงแท่น – ช้างกลิ้ง เป็นหลุมเป็นบ่อ เกร็งว่าจะเป็นอันตรายต่อผู้

สัญจรไป-มา ผมได้ทำหนังสือประสานมา อบต. เรื่อง ขอความอนุเคราะห์ซ่อมแซม

ถนนลาดยางสายปงแท่น – ช้างกลิ้ง ที่พิเศษ 001/2561 ลว 26 มกราคม 2561

ขอฝากเรื่องผ่านสภาฯ ประสานไปยังนายก ช่วยเร่งดำเนินการติดตามให้หน่อยครับ

**นายสุวิทย์ บาลใจ** - เรื่องที่ 1 ขยายไฟฟ้าแรงต่ำ ปีงบประมาณ 2560 และปี 2561 ยังไม่ได้ทำ ขอให้เร่ง

(ส.อบต. หมู่ 4) ดำเนินการ

 เรื่องที่ 2 ซ่อมแซมถนนสายหลัก สายบ้านทาน – วังตม ทางเป็นหลุมเป็นบ่อ การสัญจรไป-มาลำบาก

**นายวิรัตน์ วงค์แขม** - การปรับปรุงฝายห้วยไคร่ จัดซื้อวัสดุ หิน ปูน ช่วยเร่งรัดการดำเนินการด้วย

(ส.อบต. หมู่ 4)

**นายวิเชียร นาทันเลิศ** - การขยายเขตไฟฟ้า ปี 2559, 2560 ยังไม่ได้ทำ จะได้หาคำตอบให้ชาวบ้าน

(ส.อบต. หมู่ 5)

**นายทองดี หล้าวงค์สืบ** - โครงการป้องกันตลิ่งพัง ม.7 ยังไม่ได้ทำ กลัวว่างบฯ จะตกไป

(ส.อบต. หมู่ 7)

- 10 -

**นายสว่าง จาคำมา** - สายปงแท่น-ช้างกลิ้ง จะเร่งดำเนินการให้ครับ จะประสานงานให้อีกที และขอให้ทาง

(นายก อบต.) ส.อบต. ม.1 เข้ามาติดต่อเพื่อปรึกษาหารืออีกที

- บ้านทาน อยู่ในความรับผิดชอบของ อบจ. ได้ประสานไปแล้ว

- บ้านวังตม จะประสานให้อีกที

**นายธนภูมิ โถสุวรรณ** - ขออธิบายเรื่องโครงการป้องกันตลิ่งพัง ม.7 ได้ขอไปยังกรมโยธาธิการและผังเมืองฯ

(ผอ.กองช่าง) ให้ออกแบบให้เราแล้ว จะต้องแนบความเห็นจากจังหวัดด้วย ส่วนโครงการบ้านนายอ้าย ปันทะวัน จังหวัดยังไม่ตอบกลับมา

- โครงการบ้านนายลอ มะโน ทางโยธาธิการและผังเมืองฯ ยังไม่ได้ออกแบบให้ จึงรอหนังสือตอบกลับมาอีกที

**ประธานสภาฯ** - ขอเชิญนักพัฒนาชุมชนครับ

**นายสมัคร ขันคำนันต๊ะ** - เรื่องเบี้ยยังชีพผู้สูงอายุ การสิ้นสุดการได้รับเบี้ยยังชีพ ขอให้สมาชิกแจ้งญาติคนตาย

(นักพัฒนาชุมชน) ส่งสำเนาแจ้งตายให้ทาง อบต. ภายใน 7 วัน

**นายกมล นันกาวงค์** - ขอให้ทาง นักพัฒนาชุมชน แจ้งไปยังกำนัน/ผู้ใหญ่บ้านทราบ

(ส.อบต. หมู่ 2)

**นายสมัคร ขันคำนันต๊ะ** - ครับผมจะได้ทำหนังสือแจ้งไปยังกำนัน/ผู้ใหญ่บ้านอีกทีครับ

- แจ้งการขอให้ ส.อบต. สำรวจหมา, แมว เจ้าของสัตว์เพื่อรวบรวมจำนวนข้อมูลหมา แมว ส่งให้ อบต.จางเหนือ ภายใน วันที่ 20 มีนาคม 2561 เพื่อจะได้จัดซื้อวัคซีนป้องกันโรคพิษสุนัขบ้าต่อไป

**น.ส.สุวรินทร์ กุณวงค์** - เรื่องแผนหมู่บ้าน/แผนชุมชน ก่อนที่จะเอาโครงการเข้าไปจัดทำแผนได้ต้องมีปริมาณ

(นักวิเคราะห์ฯ) งาน, พิกัด และกองช่างต้องทำการประมาณการ จึงจะสามารถเอาเข้าแผนได้

**นายสว่าง จาคำมา** 1. ขอเสริมเรื่อง เบี้ยยังชีพผู้สูงอายุที่ นักพัฒนาชุมชนพูดไป ขอให้ท่านช่วยแจ้งให้ทาง

(นายก อบต.) เจ้าหน้าที่ทราบ ถ้ารอผู้ใหญ่บ้านแจ้งภายใน 7 วัน กว่าหนังสือจะมาอาจไม่ทันการณ์

1. เรื่องเสียงตามสายประจำหมู่บ้าน ทาง อบต.จะของบจากกองทุนฯ เอามาเข้าแผนไว้
2. เรื่องป่าเศรษฐกิจ ขอหมู่ละ 6 คน ขอให้ผู้มีรายชื่อเข้าร่วมประชุมซึ่งประชุมในวันที่ 22 กุมภาพันธ์ 2561 เวลา 09.00 น.
3. ในวันที่ 19 กุมภาพันธ์ 2561 ผมจะไปประชุมที่อำเภอ ขอให้ท่านประธานสภาฯ แจ้งสมาชิกในวันที่ 20 กุมภาพันธ์ 2561 เวลา 09.00 น. ณ ห้องประชุม อบต.จางเหนือ

**เลขานุการสภาฯ**  - เสริมเรื่องเบี้ยยังชีพ ที่ผมเคยทำมาจาก เทศบาลเมืองปาน ได้ให้กำนัน/ผู้ใหญ่บ้าน

 รับรองการมีชีวิตอยู่ของผู้ได้รับเบี้ยยังชีพ

 - หอกระจายข่าว

**นายสว่าง จาคำมา** - สำหรับการประชุมในวันที่ 20 กุมภาพันธ์ 2561 จะไม่ทำเป็นหนังสือแล้ว จึง

(นายก อบต.) แจ้งให้ที่ประชุมทราบ

**ประธานสภาฯ** - สำหรับการประชุมสภาสมัยสามัญ สมัยที่ 1 ประจำปี 2561 ท่านใดมีเรื่องอะไร

จะแจ้งอีกหรือไม่ ถ้าไม่มีกระผมขอปิดการประชุม

**เลิกประชุม** เวลา ๑4.00 น.

 (ลงชื่อ) ผู้จดบันทึกการประชุม

 (นายสมาน เพ็งสว่าง)

เลขานุการสภาองค์การบริหารส่วนตำบลจางเหนือ

 คณะกรรมการตรวจรายงานการประชุม ได้จัดประชุมเพื่อพิจารณาตรวจรายงานการประชุม

เมื่อวันที่ 19 กุมภาพันธ์ 2561 ปรากฏว่ารายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ 1 ครั้งที่ 1 ประจำปี 2561 เมื่อวันที่ 15 กุมภาพันธ์ 2561 มีเนื้อหาครบถ้วนถูกต้องสมบูรณ์แล้วทุกประการ จึงลงลายมือชื่อไว้เป็นหลักฐาน

 **ตรวจถูกต้องแล้ว**

(ลงชื่อ) กรรมการตรวจรายงานการประชุม

 (นายสุบิน เปี้ยสาย)

 สมาชิกสภา อบต.จางเหนือ หมู่ที่ ๒

(ลงชื่อ) กรรมการตรวจรายงานการประชุม

 (นายอั๊ด ตันใจ)

 สมาชิกสภา อบต.จางเหนือ หมู่ที่ ๓

(ลงชื่อ) กรรมการตรวจรายงานการประชุม

 (นายทองดี หล้าวงค์สืบ)

 สมาชิกสภา อบต.จางเหนือ หมู่ที่ ๗

 สภาองค์การบริหารส่วนตำบลจางเหนือ ได้มีมติในการประชุมเมื่อวันที่ 2 มีนาคม 2561 เห็นชอบรับรองรายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ 1 ครั้งที่ 1 ประจำปี พ.ศ. 2561

(ลงชื่อ) ผู้ตรวจบันทึกการประชุม

 (นายสมคิด เครือสบจาง)

 ประธานสภาองค์การบริหารส่วนตำบลจางเหนือ